Ένα έκτακτο σοβαρό γεγονός (ένας πόλεμος, μία φυσική καταστροφή κλπ), αλλά και το ότι η εκμίσθωση γινόταν με δυσβάσταχτους όρους, συνεπαγόταν αντικειμενική αδυναμία είσπραξης των φόρων ή, τουλάχιστον, είσπραξη μικρότερου ποσού από το αναμενόμενο. Γι’ αυτό οι μισθωτές τους επεδίωκαν την είσπραξη όσο το δυνατό μεγαλύτερων ποσών, υψηλότερων από αυτούς που αναλογούσαν σε κάθε φορολογούμενο ή σε κάθε κοινότητα. Mία άλλη σημαντική αλλαγή στη φορολογία ήταν η καθιέρωση, στα τέλη του 17ου αιώνα, φορολογικής κλίμακας για την είσπραξη του κεφαλικού φόρου (της τζιζιέ, του κυριότερου φόρου των μη Μουσουλμάνων).